CELEX: 32010D0818
Language: lv
Date: 2010-08-17 00:00:00
Title: Komisijas Lēmums ( 2010. gada 17. augusts ), ar kuru groza Lēmumu 2007/623/EK, ar ko izveido augsta līmeņa neatkarīgu ieinteresēto personu grupu ar administratīvo slogu saistītiem jautājumiem

18.8.2010   
            
            
               LV
            
            
               Eiropas Savienības Oficiālais Vēstnesis
            
            
               C 223/6
            
         KOMISIJAS LĒMUMS
   (2010. gada 17. augusts),
   ar kuru groza Lēmumu 2007/623/EK, ar ko izveido augsta līmeņa neatkarīgu ieinteresēto personu grupu ar administratīvo slogu saistītiem jautājumiem
   2010/C 223/03
   EIROPAS KOMISIJA,
   ņemot vērā Līgumu par Eiropas Savienības darbību,
   tā kā:
   
               (1)
            
            
               Ar Lēmumu 2007/623/EK (1) Komisija uz trīs gadu termiņu izveidoja augsta līmeņa neatkarīgu ieinteresēto personu grupu ar administratīvo slogu saistītiem jautājumiem (turpmāk – “grupa”).
            
         
               (2)
            
            
               Administratīvā sloga samazināšana un tiesību aktu vienkāršošana joprojām ir Komisijas prioritātes, un Rīcības programmu administratīvā sloga samazināšanai Eiropas Savienībā paredzēts pabeigt līdz 2012. gadam.
            
         
               (3)
            
            
               Tādēļ grupas un tās locekļu pilnvaru laiks attiecīgi jāpagarina.
            
         
               (4)
            
            
               Grupai jāturpina cieši sadarboties gan ar ārējām ieinteresētajām personām, gan Komisijas dienestiem un regulāri un strukturētā veidā ar ģenerālsekretāra vietnieku un Ietekmes novērtējuma padomes priekšsēdētāju jāapmainās ar viedokļiem administratīvā sloga jautājumā un šajā saistībā gūto pieredzi,
            
         IR NOLĒMUSI ŠĀDI.
   1. pants
   Lēmumu C(2007) 4063 groza šādi.
   
               1.
            
            
               Lēmuma 2. pantu aizstāj ar šādu pantu:
               “2. pants
               Grupas uzdevums ir konsultēt Komisiju par Rīcības programmu administratīvā sloga samazināšanai Eiropas Savienībā, kuras mērķis ir līdz 2012. gadam par 25 % samazināt no ES tiesību aktiem izrietošo administratīvo slogu uzņēmumiem, un par Komisijas darba programmā minētajām vienkāršošanas iniciatīvām.
               Jo īpaši grupa:
               
                           —
                        
                        
                           konsultē par administratīvā sloga samazināšanas pasākumiem, ko ieteikuši konsultanti apspriedēs internetā un darbsemināros uz vietas dalībvalstīs,
                        
                     
                           —
                        
                        
                           pēc Komisijas pieprasījuma konsultē to par metodiskiem jautājumiem, kas var rasties, īstenojot rīcības programmu,
                        
                     
                           —
                        
                        
                           vajadzības gadījumā iesaka, kurus spēkā esošos tiesību aktus varētu papildus ietvert samazināšanas programmā,
                        
                     
                           —
                        
                        
                           konsultē Komisiju par tās pastāvīgo vienkāršošanas programmu, jo īpaši attiecībā uz darbībām, kurām ir augsts potenciāls samazināt administratīvo slogu,
                        
                     
                           —
                        
                        
                           palīdz Komisijai nodrošināt progresu, pieņemot Padomes un Parlamenta priekšlikumus par administratīvā sloga samazināšanu,
                        
                     
                           —
                        
                        
                           līdz 2011. gada novembrim sagatavo ziņojumu par paraugpraksi dalībvalstīs, lai ES tiesību aktus īstenotu vismazāk apgrūtinošā veidā.
                        
                     Grupai pilnvaras ir piešķirtas līdz 2012. gada 31. decembrim.”
            
         
               2.
            
            
               Lēmuma 3. panta 1. punktu aizstāj ar šādu punktu:
               “3. pants
               1.   Komisija var lūgt grupas konsultācijas par visiem jautājumiem, kas saistīti ar to, kā īstenot Rīcības programmu administratīvā sloga samazināšanai Eiropas Savienībā, un par Komisijas darba programmā minēto pastāvīgo vienkāršošanas programmu.”
            
         
               3.
            
            
               Lēmuma 4. pantu groza šādi.
               4. pants
               
                           a)
                        
                        
                           Ar šādu teikumu aizstāj 4. punkta pirmo teikumu:
                           “Grupas locekļus ieceļ līdz 2012. gada 31. decembrim.”
                        
                     
                           b)
                        
                        
                           Ar šādu teikumu aizstāj 7. punkta pirmo teikumu:
                           “Locekļu vārdu un uzvārdu publicē Eiropas Komisijas Ģenerālsekretariāta tīmekļa vietnē.”
                        
                     
         
               4.
            
            
               Ar šādu teikumu aizstāj 5. panta 4. punkta otro teikumu:
               “Sekretariāta pakalpojumus grupai nodrošina Eiropas Komisijas Ģenerālsekretariāts.”
            
         
               5.
            
            
               Regulas 7. pantu aizstāj ar šādu pantu:
               “7. pants
               Piemērošana
               Šo lēmumu piemēro līdz 2012. gada 31. decembrim.”
            
         2. pants
   Šis lēmums stājas spēkā 2010. gada 30. augustā.
   
      Briselē, 2010. gada 17. augustā
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 253, 28.9.2007., 40. lpp.